CELEX: 32019D1562
Language: et
Date: 2019-09-16 00:00:00
Title: Komisjoni rakendusotsus (EL) 2019/1562, 16. september 2019, millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud (teatavaks tehtud numbri C(2019) 6524 all)

18.9.2019   
               
               
                  ET
               
               
                  Euroopa Liidu Teataja
               
               
                  L 240/13
               
            
         KOMISJONI RAKENDUSOTSUS (EL) 2019/1562,
         16. september 2019,
         millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud
         
            
               (teatavaks tehtud numbri C(2019) 6524 all)
            
         
         (Ainult saksakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1) eriti selle artikli 8 lõiget 6 ja artikli 20 lõiget 6,
         ning arvestades järgmist:
         
                     (1)
                  
                  
                     Komisjoni otsustes 2007/305/EÜ, (2) 2007/306/EÜ (3) ja 2007/307/EÜ (4) on sätestatud eeskirjad hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete (edaspidi „geneetiliselt muundatud materjal“) turult kõrvaldamise kohta. Kõnealused otsused võeti vastu pärast seda, kui loa hoidja, ettevõtja Bayer CropScience AG teatas komisjonile, et ta ei kavatse määruse (EÜ) nr 1829/2003 artikli 8 lõike 4, artikli 11, artikli 20 lõike 4 ja artikli 23 kohaselt kõnealuse geneetiliselt muundatud materjali loa kehtivuse pikendamist taotleda.
                  
               
                     (2)
                  
                  
                     Kõigis kolmes otsuses on ette nähtud esialgne viieaastane üleminekuperiood, mille jooksul on lubatud turule viia toitu ja sööta, mis sisaldab kõnealust geneetiliselt muundatud materjali kuni 0,9 % ulatuses, koosneb sellest vastavas ulatuses või on vastavas ulatuses sellest toodetud ning milles kõnealuse materjali esinemine on juhuslik või tehniliselt vältimatu. Selle üleminekuperioodi eesmärk oli võtta arvesse asjaolu, et geneetiliselt muundatud materjali jälgi võis toidu- ja söödaahelas mõnikord esineda ka pärast seda, kui ettevõtja Bayer CropScience AG oli otsustanud kõnealustest geneetiliselt muundatud organismidest saadud seemnete müügi lõpetada, ja seda isegi juhul, kui olid võetud kõik meetmed geneetiliselt muundatud materjali esinemise vältimiseks.
                  
               
                     (3)
                  
                  
                     Hoolimata meetmetest, mida ettevõtja Bayer CropScience AG kooskõlas otsustega 2007/305/EÜ, 2007/306/EÜ ja 2007/307/EÜ on võtnud kõnealuste geneetiliselt muundatud organismide esinemise vältimiseks, on rapsist valmistatud kaupade puhul geneetiliselt muundatud materjali jälgi ikkagi leitud. Komisjoni rakendusotsusega 2012/69/EL (5) muudeti kõiki kolme otsust, et pikendada üleminekuperioodi kuni 31. detsembrini 2016, ning vähendati kõnealuse geneetiliselt muundatud materjali lubatud sisaldust toidus ja söödas 0,1 massiprotsendini. Kõnealust kolme otsust on täiendavalt muudetud komisjoni rakendusotsusega (EL) 2016/2268, (6) et pikendada üleminekuperioodi 31. detsembrini 2019.
                  
               
                     (4)
                  
                  
                     Otsustes 2007/305/EÜ, 2007/306/EÜ ja 2007/307/EÜ on sätestatud ka rida meetmeid, mida ettevõtja Bayer CropScience AG pidi võtma selleks, et tagada kõnealuse geneetiliselt muundatud materjali tõhus turult kõrvaldamine, ja samuti adressaadi aruandekohustused.
                  
               
                     (5)
                  
                  
                     Lisaks muudeti komisjoni rakendusotsusega (EL) 2019/1117 (7) kolme otsust 2007/305/EÜ, 2007/306/EÜ ja 2007/307/EÜ seoses adressaadiga pärast seda, kui Bayer CropScience AG esitas 1. augustil 2018 taotluse kanda kõik oma õigused ja kohustused, mis on seotud geneetiliselt muundatud tooteid käsitlevate teadete, taotluste ja lubadega üle äriühingule BASF Agricultural Solutions Seed US LLC, keda esindab liidus BASF SE (Saksamaa). Seepärast tuleks otsused 2007/305/EÜ, 2007/306/EÜ ja 2007/307/EÜ adresseerida ettevõtjale BASF SE.
                  
               
                     (6)
                  
                  
                     Oktoobris 2018 teatas ettevõtja BASF SE, et võetud meetmetele vaatamata on viimastel aastatel rapsist valmistatud kauba puhul ikkagi leitud geneetiliselt muundatud materjali jälgi, kuigi see on vähenemas. Nende jälgede püsiv esinemine on selgitatav rapsi bioloogilise eripäraga, mis seisneb selles, et teatav tunnus võib olla pikka aega soikunud, samuti põllumajandustavadega, mida seemnekogumisel kasutatakse ja mille tulemusena võisid seemned tahtmatult levida määral, mida otsuste 2007/305/EÜ, 2007/306/EÜ ja 2007/307/EÜ ning rakendusotsuste 2012/69/EL ja (EL) 2016/2268 vastuvõtmise ajal oli raske prognoosida.
                  
               
                     (7)
                  
                  
                     Seda silmas pidades on asjakohane pikendada üleminekuperioodi veel kolme aasta võrra (31. detsembrini 2022), et oleks võimalik lõplikult kõrvaldada rapside Ms1×Rf1, Ms1×Rf2 ja Topas 19/2 siiani toidu- ja söödaahelas esinevad jäljed.
                  
               
                     (8)
                  
                  
                     Selleks et kõnealuse geneetiliselt muundatud materjali kõrvaldamine oleks veelgi tõhusam, on samuti asjakohane, et adressaat rakendaks jätkuvalt otsuste 2007/305/EÜ, 2007/306/EÜ ja 2007/307/EÜ kohaselt nõutud ettevõttesiseseid programme ja koguks andmeid kõnealuse geneetiliselt muundatud materjali esinemise kohta rapsist valmistatud kaubas, mis on liitu imporditud Kanadast, ainsast riigist, kus asjaomaseid rapsisorte ärilistel eesmärkidel kasvatatakse. Ettevõtja BASF SE peaks esitama komisjonile mõlema punkti kohta aruande 1. jaanuariks 2022.
                  
               
                     (9)
                  
                  
                     Ettevõtja BASF SE peaks jätkuvalt tagama sertifitseeritud etalonaine kättesaadavuse, et kontroll-laborid saaksid selle üleminekuperioodi jooksul analüüse teha.
                  
               
                     (10)
                  
                  
                     Seepärast tuleks otsuseid 2007/305/EÜ, 2007/306/EÜ ja 2007/307/EÜ vastavalt muuta.
                  
               
                     (11)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2007/305/EÜ muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Adressaat rakendab ettevõttesisest programmi, millega tagatakse sordiaretuses ja seemnete tootmisel rapsi ACS-BNØØ4-7 ja ACS-BNØØ1-4 ja hübriidrapsi ACS-BNØØ4-7×ACS-BNØØ1-4 tõhus turult kõrvaldamine, ning kogub andmeid kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.
                           Hiljemalt 1. jaanuariks 2022 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.“
                        
                     
                  
                        2)
                     
                     
                        Artikkel 2 asendatakse järgmisega:
                        
                           „Artikkel 2
                           
                              1.   Rapsi ACS-BNØØ4-7, ACS-BNØØ1-4 ja hübriidrapsi ACS-BNØØ4-7×ACS-BNØØ1-4 sisaldava, sellest koosneva või sellest valmistatud materjali esinemine toidus ja söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2022, kui
                              
                                          a)
                                       
                                       
                                          selline esinemine on juhuslikku laadi või tehniliselt vältimatu ning
                                       
                                    
                                          b)
                                       
                                       
                                          esinemise määr ei ületa 0,1 massiprotsenti.
                                       
                                    
                           
                              2.   Adressaat tagab, et rapsi ACS-BNØØ4-7×ACS-BNØØ1-4 sertifitseeritud etalonaine on kättesaadav American Oil Chemists Society veebilehe kaudu: https://www.aocs.org/crm“.
                           
                        
                     
                  
         
            Artikkel 2
            Otsust 2007/306/EÜ muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Adressaat rakendab ettevõttesisest programmi, millega tagatakse sordiaretuses ja seemnete tootmisel rapsi ACS-BNØØ4-7 ja ACS-BNØØ2-5 ja hübriidrapsi ACS-BNØØ4-7×ACS-BNØØ2-5 tõhus turult kõrvaldamine, ning kogub andmeid kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.
                           Hiljemalt 1. jaanuariks 2022 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.“
                        
                     
                  
                        2)
                     
                     
                        Artikkel 2 asendatakse järgmisega:
                        
                           „Artikkel 2
                           
                              1.   Rapsi ACS-BNØØ4-7, ACS-BNØØ2-5 ja hübriidrapsi ACS-BNØØ4-7×ACS-BNØØ2-5 sisaldava, sellest koosneva või sellest valmistatud materjali esinemine toidus ja söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2022, kui
                              
                                          a)
                                       
                                       
                                          selline esinemine on juhuslikku laadi või tehniliselt vältimatu ning
                                       
                                    
                                          b)
                                       
                                       
                                          esinemise määr ei ületa 0,1 massiprotsenti.
                                       
                                    
                           
                              2.   Adressaat tagab, et rapsi ACS-BNØØ4-7×ACS-BNØØ2-5 sertifitseeritud etalonaine on kättesaadav American Oil Chemists Society veebilehe kaudu: https://www.aocs.org/crm“.
                           
                        
                     
                  
         
            Artikkel 3
            Otsuse 2007/307/EÜ artikkel 1 asendatakse järgmisega:
            
               
                  „Artikkel 1
                  
                     1.   Adressaat rakendab ettevõttesisest programmi, millega tagatakse sordiaretuses ja seemnete tootmisel rapsi ACS-BNØØ7-1 tõhus turult kõrvaldamine, ning kogub andmeid kõnealuse geneetiliselt muundatud organismi esinemise kohta Kanadast liitu lähetatud rapsisaadetistes.
                     Hiljemalt 1. jaanuariks 2022 esitab adressaat komisjonile aruande selle programmi rakendamise ning kõnealuste geneetiliselt muundatud organismide esinemise kohta Kanadast liitu lähetatud rapsisaadetistes.“
                  
                  
                     2.   Rapsi ACS-BNØØ7-1 sisaldava, sellest koosneva või sellest valmistatud materjali esinemine toidus ja söödas, millest on teatatud vastavalt määruse (EÜ) nr 1829/2003 artikli 8 lõike 1 punktile a ja artikli 20 lõike 1 punktile a, on lubatud kuni 31. detsembrini 2022, kui
                     
                                 a)
                              
                              
                                 selline esinemine on juhuslikku laadi või tehniliselt vältimatu ning
                              
                           
                                 b)
                              
                              
                                 esinemise määr ei ületa 0,1 massiprotsenti.
                              
                           
                  
                     3.   Adressaat tagab, et rapsi ACS- BNØØ7-1 sertifitseeritud etalonaine on kättesaadav American Oil Chemists Society veebilehe kaudu: https://www.aocs.org/crm“.
                  
               
            
         
         
            Artikkel 4
            Määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registris olevaid kandeid rapsi ACS-BNØØ4-7, ACS-BNØØ1-4 ja hübriidrapsi ACS-BNØØ4-7×ACS-BNØØ1-4, rapsi ACS-BNØØ4-7, ACS-BNØØ2-5 ja hübriidrapsi ACS-BNØØ4-7×ACS-BNØØ2-5 ja rapsi ACS-BNØØ7-1 kohta muudetakse, et võtta arvesse käesolevat otsust.
         
         
            Artikkel 5
            Käesolev otsus on adresseeritud ettevõtjale BASF SE, Carl-Bosch-Str. 38, D-67063 Ludwigshafen, Saksamaa.
         
         
            Brüssel, 16. september 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 268, 18.10.2003, lk 1.
         
            (2)  Komisjoni 25. aprilli 2007. aasta otsus 2007/305/EÜ hübriidrapsi Ms1×Rf1 (ACS-BNØØ4-7×ACS-BNØØ1-4) ja sellest tuletatud toodete turult kõrvaldamise kohta (ELT L 117, 5.5.2007, lk 17).
         
            (3)  Komisjoni 25. aprilli 2007. aasta otsus 2007/306/EÜ hübriidrapsi Ms1×Rf2 (ACS-BNØØ4-7×ACS-BNØØ2-5) ja sellest tuletatud toodete turult kõrvaldamise kohta (ELT L 117, 5.5.2007, lk 20).
         
            (4)  Komisjoni 25. aprilli 2007. aasta otsus 2007/307/EÜ rapsi Topas 19/2 (ACS-BNØØ7-1) ja sellest tuletatud toodete turult kõrvaldamise kohta (ELT L 117, 5.5.2007, lk 23).
         
            (5)  Komisjoni 3. veebruari 2012. aasta rakendusotsus 2012/69/EL, millega muudetakse otsuseid 2007/305/EÜ, 2007/306/EÜ ja 2007/307/EÜ hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest tuletatud toodete jälgede sisalduse üleminekuperioodi osas (ELT L 34, 7.2.2012, lk 12).
         
            (6)  Komisjoni 14. detsembri 2016. aasta rakendusotsus (EL) 2016/2268, millega muudetakse otsuseid 2007/305/EÜ, 2007/306/EÜ ja 2007/307/EÜ ajavahemiku osas, mil hübriidrapsi Ms1×Rf1 (ACS-BNØØ4-7×ACS-BNØØ1-4), hübriidrapsi Ms1×Rf2 (ACS-BNØØ4-7×ACS-BNØØ2-5) ja rapsi Topas 19/2 (ACS-BNØØ7-1) ning nendest saadud toodete jälgede esinemine on lubatud (ELT L 342, 16.12.2016, lk 34).
         
            (7)  Komisjoni 24. juuni 2019. aasta rakendusotsus (EL) 2019/1117, millega muudetakse otsuseid 2007/305/EÜ, 2007/306/EÜ ja 2007/307/EÜ seoses otsuste adressaadi muutmisega (ELT L 176, 1.7.2019, lk 59).